హైదరాబాద్కు చెందిన ప్రముఖ విద్యావేత్త,  తొలి తరం పారిశ్రామికవేత్త హైదరాబాద్ దక్కన్ సిగరెట్ ఫ్యాక్టరీ (గోల్కొండ బ్రాండ్ సిగరెట్స్) చైర్మన్  నవాబ్ షా ఆలంఖాన్ సోమవారం నాడు కన్నుమూశారు. ఆయన వయస్సు 96 సంవత్సరాలు. జాగిర్దార్ల కుటుంబానికి చెందిన  ఆలంఖాన్ను హైదరాబాద్ సంస్కృతీ, సంప్రదాయాలకు   నిలువెత్తు ప్రతీకగా చెబుతారు. ఆయన వ్యాపార ప్రస్థానం సిగరెట్ ఫ్యాక్టరీతో ప్రారంభమైనప్పటికీ ఆ తర్వాత భిన్న రంగాల్లోకి ఆయన కుటుంబం విస్తరించింది. వ్యక్తిగతంగా విద్యారంగంపై ఉన్న ఆసక్తి కారణంగా ఆయన అన్వరుల్ ఉలూం ఎడ్యుకేషన్ సొసైటీని  సొంత కృషితో భారీ సంస్థగా  విస్తరించారు. ఆయన పేరునే ఇంజినీరింగ్ కాలేజీ కూడా ఉంది.  దాదాపు ఏడాది క్రితం వరకు ఆయన ముషీరాబాద్లోని హైదరాబాద్ దక్కన్ సిగరెట్ ఫ్యాక్టరీ  కార్యాలయానికి ఆలంఖాన్ ఠంచనుగా వచ్చేవారని అంటారు. గోల్కొండ, చార్మినార్ ఈ రెండు అలనాటి హైదరాబాద్లో సుప్రసిద్ధమైన సిగరెట్ బ్రాండ్లు. గోల్కొండ సిగరెట్ కారణంగానే ముషీరాబాద్-ఆర్టిసీ క్రాస్రోడ్ మధ్య ఫ్యాక్టరీ సమీపంలోని చౌరస్తాకు  గోల్కొండ క్రాస్రోడ్ పేరు స్థిరపడింది. మార్కెట్ పోటీ ప్రభుత్వ విధానాల కారణంగా సొంత బ్రాండ్ను మార్కెట్ చేయడం విరమించి ఐటిసితో ఒప్పందంచేసుకొని హైదరాబాద్ దక్కన్ సిగరెట్ ఫ్యాక్టరీ కాంట్రాక్ట్ మాన్యుఫాక్చరింగ్లోకి మళ్లింది.
hyderabadku chendina pramukha vidyaavetta,  toli taram paarisraamikavetta hyderabad dakkan sigaret factory (golkonda brand sigarets) chairman  nawab shaa alankhan somavaram naadu kannumuusaaru. aayana vayassu 96 samvatsaraalu. jagirdarla kutumbaaniki chendina  aalankhaannu hyderabad samskrutii, sampradaayaalaku   niluvettu prateekagaa chebutaaru. aayana vyapara prasthaanam sigaret factorytho praarambhamainappatiki aa tarvaata bhinna rangaalloki aayana kutumbam vistarinchindi. vyaktigatamgaa vidyaarangampai unna aasakti kaaranamgaa aayana anvarul uluum education societyni  sonta krushitho bhari samsthagaa  vistarinchaaru. aayana perune ingineering callagy kuudaa undi.  daadaapu edaadi kritam varaku aayana musheeraabaadlooni hyderabad dakkan sigaret factory  kaaryaalayaaniki alankhan tanchanugaa vachevaarani antaaru. golkonda, charminar ee rendu alanati hyderabadlo suprasiddhamaina sigaret brandlu. golkonda sigaret kaaranamgaane mushirabad-articy crassrod madhya factory sameepamloni chourastaaku  golkonda crassrod paeru sthirapadindi. market poty prabhutva vidhaanaala kaaranamgaa sonta brandnu market cheyadam viraminchi aitisito oppandanchesukoni hyderabad dakkan sigaret factory contract manufakcharingloko mallindi.